Judd Trump

Judd Trump profesionalni je engleski snukeraš. Prije prelaska u profesionalce (2005) imao je dosta uspjeha na turnirima za mlađe uzraste. Zbog izrazito napadačkog stila igre postao je popularan među publikom. Svoj prvi rangirni turnir osvojio je 3. aprila 2011, pobijedivši Marka Selbyja u finalu China Opena (10–8). Nakon ovog uspjeha došao je i do finala Svjetskog prvenstva iste godine, u kojem ga je porazio John Higgins, a krajem godine osvojio je i UK Championship, savladavši u finalu Marka Allena (također 10–8). U novembru 2012, nakon ulaska u finale International Championshipa, na pet sedmica preuzeo je prvo mjesto na listi najboljih snukeraša od Marka Selbyja, nakon čega je Selby osvojio tri uzastopna turnira (dva rangirna) i vratio se na vrh, da bi ga Trump ponovo prestigao nakon Welsh Opena 2013.

U sezoni 2018/2019. osvojio je i Masters i Svjetsko prvenstvo, postavši 11. igrač u historiji koji je osvojio trostruku krunu, tj. tri najvažnija snukerska turnira.

 Amaterska karijera 
Bio je U-13 i U-15 prvak Engleske, a sa 14 godina plasirao se i u polufinale SP-a U-21. Također sa 14 godina postao je najmlađi igrač u historiji koji je ostvario maksimalni brejk na nekom takmičenju, srušivši rekord Ronnieja O'Sullivana iz 1991.

 Profesionalna karijera 
U profesionalce je prešao u sezoni 2005/2006. i na Welsh Openu postao je najmlađi igrač ikad koji se kvalificirao za glavni dio nekog rangirnog turnira.

Trump je 2007. postao i treći najmlađi igrač ikad koji se plasirao na SP (mlađi od njega bili su Stephen Hendry i O'Sullivan, a na listi 17-godišnjaka koji su se plasirali na SP još su Liu Chuang i Luca Brecel), pobijedivši u posljednjem kolu kvalifikacija Jamesa Wattanu 10–5. U prvom kolu igrao je protiv svjetskog prvaka iz 2005, Shauna Murphyja, i izgubio 6–10 iako je vodio 6–5.

Nije nastavio u takvoj formi u sezoni 2007/2008, plasiravši se jedino u šesnaestinu finala na Welsh Openu pobjedom protiv Joea Swaila. Nije se uspio plasirati ni na SP 2008. nakon što mu se Swail revanširao u kvalifikacijama pobijedivši ga 9–10 iako je Trump vodio 9–7.

Stvari su se promijenile u sljedećoj sezoni, u kojoj se Trump plasirao u glavni žrijeb na prva četiri turnira sezone. Na Grand Prixu je profitirao nakon što se s turnira povukao Graeme Dott. U osmini finala savladao je Joea Perryja 5–2 unatoč tome što je priznao da nije igrao dobro i što je Perry osjećao da je nadigrao Trumpa. Zatim je došla njegova najveća pobjeda u dotadašnjoj karijeri: savladao je O'Sullivana 5–4 i plasirao se u polufinale, u kojem je ipak bolji bio Higgins 4–6. U kvalifikacijama za turnir u Bahreinu pobijedio je dvostrukog svjetskog prvaka Marka Williamsa. Također je osvojio kvalifikacijski turnir za Masters 2009, ali ga je već u prvom kolu porazio Mark Allen. Opet se nije uspio plasirati na SP, izgubivši u kvalifikacijama od Stephena Leeja 8–10 iako je vodio 6–3. Lee je ovaj meč smatrao lokalnim derbijem jer je on iz obližnjeg Trowbridgea. Također je primijetio da Trump nije slijedio običaj izvinjavanja prilikom slučajnih ubačaja i zaključio: "Sve što sam čuo o njemu u posljednjih pet godina jest koliko je dobar. Danas je upropastio prednost od 6–3 i nadam se da će biti zapamćen po tome." Trump je završio sezonu unutar top 32 igrača, prvi put u karijeri. Kratko vrijeme trenirao ga je Tony Chappel.

Osvojivši Championship League 2009, Trump se kvalificirao za Premijer ligu te godine. Pobijedio je u četiri od šest mečeva, uključujući i pobjedu 4–2 protiv O'Sullivana, i završio na drugom mjestu na tabeli. Ipak, u polufinalu mu se O'Sullivan uvjerljivo revanširao (1–5).

Sezona 2009/2010. opet je donijela pad u formi i rezultatima na rangirnim turnirima jer se nije uspio plasirati u glavni žrijeb ni na jednom od njih. U januaru 2010. pridružio se snukerskoj agenciji Grove Leisure, čije je sjedište u Romfordu.

 2010/2011. 
U ovoj sezoni došao je do svog prvog profesionalnog finala na rangirnom turniru, i to na China Openu. Tu ga je čekao Selby. Na kraju je Trump slavio 10–8, osvojivši tako svoju prvu veću titulu i probivši se među top 16 na listi najboljih snukeraša. Na putu do titule postigao je i svoj 100. takmičarski trocifreni brejk.

Trump se već bio kvalificirao za SP kad je osvojio China Open, a u prvom kolu žrijeb mu je dodijelio branioca titule, Australijanca Neila Robertsona. Trump je, kao i protiv Selbyja, pobijedio 10–8 i izbacio svjetskog prvaka već u prvom kolu. U sljedećim kolima savladao je Martina Goulda (13–6), Dotta (13–5) i Dinga Junhuija (17–15), plasiravši se u svoje prvo finale na SP-u. Protivnik mu je bio iskusni Higgins, inače trostruki svjetski prvak. Iako je Trump tri puta imao prednost od tri frejma (posljednji put pri rezultatu 12–9), na kraju je Higgins pobijedio 15–18, postavši tako svjetski prvak četvrti put.

 2011/2012. 
Sezonu je počeo porazom 3–5 od Marka Davisa u prvom kolu Australian Goldfields Opena. Ipak, ovo razočarenje uskoro je zaboravljeno nakon što je osvojio drugi turnir iz PTC-serije te sezone, pobijedivši u finalu Junhuija 4–0. Nakon toga je izgubio 1–5 od Stuarta Binghama u prvom kolu Shanghai Mastersa. Na osmom PTC-turniru u sezoni došao je do finala, u kojem je bolji bio Robertson, ali je trijumfirao odmah na sljedećem, u Antwerpenu, pobijedivši u finalu O'Sullivana 4–3 nakon tek nešto više od sata igre. Nakon posljednjeg, 12. PTC-turnira, završio je na prvom mjestu u ukupnom poretku, čime se kvalificirao za finalni PTC-turnir za ovu sezonu.

Dana 11. decembra Trump je osvojio svoj drugi rangirni turnir u karijeri, i to UK Championship, koji je održan u Yorku. Prvo je bio bolji od Dominica Dalea 6–4, zatim je savladao O'Sullivana 6–5 u tijesnoj završnici, nakon zaostatka 4–5. Poslije ovog meča Trump je izjavio da je bio "nadigran" i da je "imao sreće" što je prošao dalje. Zatim ga je čekao okršaj sa Stephenom Maguireom, koji je dobio 6–3. U polufinalu mu je protivnik bio Robertson. Meč je bio tijesan i nervozan, a Trump je nakon njega izjavio kako je vjerovao da je Robertson pokuša(va)o ugušiti njegov prirodni stil igre "usporavanjem" i "pravljenjem nezgodnih situacija", ali je na kraju Trump slavio 9–7. U finalu ga je čekao Mark Allen, koji je odmah napravio prednost od 1–3. Međutim, Trump je tada nanizao sedam frejmova, došavši na dva frejma od prestižne titule. Uprkos Allenovom snažnom povratku u meč (osvojio je pet od sljedećih šest frejmova i smanjio zaostatak na 8–9), Trump je brejkom od 91 poena osvojio 18. frejm, a time i meč (10–8). Šestostruki osvajač ovog turnira Steve Davis rekao je da je Trumpova igra tokom turnira pokazala da je on "predvodnik svoje generacije" snukeraša. Ova pobjeda dovela je Trumpa na peto mjesto WPBSA-liste, što mu je dotad bio plasman karijere.

Nastavio je s dobrom formom i došao do polufinala na Mastersu. U prvom kolu pobijedio je Binghama, a nakon toga je još jednom bio bolji od O'Sullivana (6–2), čime je međusobni omjer protiv O'Sullivana poboljšao na 5–2. U drugom polufinalu na drugom uzastopnom velikom turniru čekao ga je ponovo Robertson, koji mu se revanširao za poraz od prošlog mjeseca, pobijedivši ga 6–3.

U prvom kolu SP 2012. pobijedio je Dominica Dalea 10–7 iako je u prvoj sesiji igrao pod utjecajem trovanja hranom. Ipak, u drugom kolu porazio ga je Ali Carter 12–13 iako je vodio 12–9, čime je izgubio šanse da sezonu završi na prvom mjestu liste najboljih snukeraša.

 2012/2013. 
Sezonu je počeo na Wuxi Classicu. U drugom kolu savladao je Dalea 5–1, ali ga je zatim porazio Robert Milkins 3–5.Rezultati s Wuxi Classica 2012, World Snooker, 3. 7. 2012. Na Shanghai Mastersu stigao je do finala, u kojem ga je čekao Higgins. Bila je to repriza finala SP-a 2011. Trump je silovito krenuo i došao do prednosti 7–2, tako da su mu nedostajala samo tri frejma do titule, ali se Higgins ko zna koji put vratio iz mrtvih i na kraju dobio meč u odlučujućem frejmu (9–10).

Sljedeći rangirni turnir bio je International Championship u Chengduu. Trump je igrao dosta uvjerljivo; nešto više problema imao je tek u četvrtfinalu protiv Allena (6–5), te u finalu protiv Robertsona. Finale je bilo veoma zanimljivo, s dosta preokreta i propuštenih prilika na obje strane. Na kraju je ipak slavio Trump 10–8, osvojivši nagradu od 125.000 funti."Trump preko Robertsona do nove titule" , bilijar.info, 4. 11. 2012.

Nakon toga su uslijedili manji rangirni turniri: 4. turnir PTC-serije (Kay Suzanne Memorial Trophy) i Bulgarian Open. Na oba je došao do finala i oba puta protivnik mu je bio Higgins, u razmaku od samo četiri dana. Prvo finale dobio je Higgins (2–4), a drugo Trump (4–0).

U Premijer ligi Trump je bio pobjednik svoje grupe i plasirao se u polufinale, u kojem je dobio Robertsona 5–4."Trump edges scrappy semi" , premierleaguesnooker.com, 24. 11. 2012. Međutim, u finalu je bolji bio Bingham 2–7."Super Stu takes Premier League title" , premierleaguesnooker.com, 25. 11. 2012.

Na UK Championship došao je kao branilac titule. Žrijeb mu je u prvom kolu dodijelio Marka Joycea, 50. na WPBSA-listi. Iako je vodio 3–0 i 5–2, Trump je izgubio posljednja četiri frejma i doživio iznenađujući poraz (5–6). Razočarenje je dodatno povećao Selby, koji je osvojio turnir i tako se vratio na prvo mjesto WPBSA-liste nakon samo pet sedmica.

Sljedeći turnir bio je Masters. U prvom kolu, tj. osmini finala tijesno je pobijedio Barryja Hawkinsa 6–5, ali ga je u četvrtfinalu iznenađujuće lahko savladao Graeme Dott 1–6. Ni na German Mastersu u Berlinu nije postigao zapažen rezultat; izgubio je već u prvom kolu od Anthonyja Hamiltona 4–5.

Na Welsh Openu došao je do polufinala, pobijedivši Dalea, Higginsona te iznenađenje turnira, Indijca Pankaja Advanija, ali ga je tu zaustavio Maguire (4–6), koji je na kraju i osvojio turnir. Ipak, ovaj rezultat bio je dovoljan Trumpu da se vrati na broj 1 WPBSA-liste s obzirom na to da je Selbyja već u prvom kolu iznenađujuće lahko porazio Perry (4–0). On, međutim, nije u tome vidio neku utjehu, rekavši da je osvajanje titula važnije od broja 1: "Ne nalazim utjehu večeras zbog vraćanja na broj 1. Želim osvajati turnire i titule, zato sam tu." Na World Openu revanširao se Joyceu "pomevši" ga 5–0 i pobijedivši zatim i Nigela Bonda 5–1, da bi ga zatim porazio Matthew Stevens 3–5. Trump se kvalificirao za PTC-finale završivši drugi u ukupnom poretku, ali je izgubio u prvom kolu od Alfieja Burdena 3–4. Također je poražen u prvom kolu China Opena 3–5 od svog dobrog prijatelja, Jacka Lisowskog, predavši ponovo poziciju broj 1 Selbyju i otišavši na Svjetsko prvenstvo u ne baš dobroj formi.

Izjavio je da se za ovo prvenstvo pripremio bolje nego ikad i u prvom kolu pobijedio je Dalea drugu godinu uzastopno, ovog puta 10–5. Pri vodstvu 8–7 protiv Marca Fua nanizao je pet frejmova i prošao u četvrtfinale, u kojem ga je čekao Murphy. Trump se iz zaostatka 3–8 vratio na 8–8 na kraju druge sesije. Meč je otišao u odlučujući frejm, koji je trajao 53 minute, a dobio ga je Trump na žutoj kugli. U polufinalu je igrao protiv O'Sullivana, ali nije uspio kapitalizirati šanse koje su se pojavljivale: iako je ubacio makar jednu kuglu u 24 od 28 odigranih frejmova, uspio je napraviti samo četiri brejka veća od 50 poena u porazu 11–17. Nakon meča je rekao: "Vjerovatno sam u ovom meču igrao najgore na cijelom turniru. Vjerovatno bih s ovakvom igrom izgubio od bilo koga."

 2013/2014. 
Na početku ove sezone bio je na trećem mjestu rang-liste. Krenuo je slabim rezultatima, izgubivši u prvom kolu na Wuxi Classicu, Shanghai Mastersu i International Championshipu, a nije se uspio kvalificirati ni za Indian Open. U novembru je ušao u finale Kay Suzanne Memorial Cupa, koji spada u manje rangirne turnire, ali je izgubio 1–4 od Marka Allena. Kasnije istog mjeseca postigao je svoj prvi službeni maksimalni brejk u porazu od Selbyja u šesnaestini finala Antwerp Opena. Plasirao se u četvrto kolo UK Championshipa, gdje ga je ponovo savladao Allen (4–6), da bi zatim izgubio od Fua u prvom kolu Mastersa (5–6).

Na German Mastersu izgubio je samo četiri frejma u pet mečeva do finala, što mu je bilo prvo finale na rangirnom turniru u ovoj sezoni. Čekao ga je Junhui. U prvoj sesiji Trump je dvaput imao dva frejma prednosti, ali se na pauzu otišlo s izjednačenih 4–4. U drugoj sesiji izgubio je pet od sljedećih šest frejmova, te je Junhui pobijedio 5–9. Na Welsh Openu je izgubio u osmini finala od Higginsa (3–4). Higgins ga je zatim još jednom savladao, također u osmini finala, ovog puta rezultatom 4–5 na World Openu iako je Trump vodio 4–0. Donekle je popravio utisak osvajanjem Championship Leaguea (nerangirno takmičenje), pobijedivši u finalu Goulda 3–1.

U prvom kolu Svjetskog prvenstva savladao je Toma Forda, a zatim i Ryana Daya, prošavši time u četvrtfinale, u kojem je igrao protiv Robertsona. Trump je vodio 6–2, 9–6 i 11–8, ali se Robertson vratio i dobio posljednjih pet frejmova za pobjedu 13–11. Nakon meča je dobio kritike zbog toga što nije čestitao Robertsonu (koji je postao prvi igrač koji je u jednoj sezoni postigao 100 trocifrenih brejkova) nego samo izišao iz dvorane. Kasnije je rekao da mu Robertsonovo postignuće nije značilo ništa i da je odabrao da mu čestita nakon meča.

 2014/2015. 
Novu sezonu počeo je na Wuxi Classicu, gdje je ispao u trećem kolu. Međutim, popravio se već na sljedećem turniru, Australian Goldfields Openu, gdje je osvojio četvrtu rangirnu titulu u karijeri, porazivši u finalu Robertsona 9–5. Plasirao se u finale Paul Hunter Classica, ali je izgubio 2–4 od Marka Allena. Na sljedeća dva rangirna turnira poražen je u prvom, odnosno drugom kolu od Dalea i Jamieja Burnetta. Došao je do finala na Šampionu šampiona, u kojem je najprije zaostajao 3–8 za O'Sullivanom da bi zatim dobio četiri frejma zaredom, uz dva trocifrena brejka. Međutim, O'Sullivan je dobio sljedeća dva za pobjedu 10–7, a Trump je ustvrdio da je standard O'Sullivanove igre tokom meča bio najbolji koji je dotad vidio. Njih dvojica susrela su se i u finalu UK Championshipa, u kojem je Trump zaostajao 4–9, s najvećim brejkom od samo 56 poena. Ipak, dobio je 14. frejm i zatim napravio dva uzastopna trocifrena brejka te brejk od 86 poena, smanjivši na 8–9. U sljedećem frejmu zaostajao je 0–59, ali je tada počistio sto brejkom od 67 poena, odvevši meč u odlučujući frejm; O'Sullivan je u njemu napravio odlučujući brejk za titulu nakon što se Trump nije uspio izvući iz snukera. O'Sullivan je kasnije opisao meč kao najteži u karijeri. Na Mastersu, Trump je izgubio 4–6 od Stephena Maguirea u prvom kolu. U četvrtfinalu German Mastersa napravio je drugi maksimalni brejk u karijeri, ali ga je savladao Mark Selby 4–5.

Na inauguralnom World Grand Prixu eliminirao je Marka Williamsa 4–3 na posljednjoj crnoj kugli, ali je zatim u polufinalu protiv Martina Goulda došao u zaostatak 1–5. Međutim, tada je osvojio pet frejmova zaredom, uz omjer poena 395:37, i dobio 6–5. Zatim je treći put u sezoni igrao finale protiv O'Sullivana i opet došao u zaostatak 4–7 da bi potom nanizao šest frejmova, uključujući brejk od 142 poena (najveći na turniru), za konačnih 10–7 i drugu titulu u sezoni. Također je igrao polufinale na PTC Grand Finalu, u kojem je poražen od Williamsa 2–4.

U četvrtfinalu Svjetskog prvenstva prikazao je svoj najbolji snuker postigavši četiri trocifrena brejka u uvjerljivoj pobjedi 13–4 protiv Ding Junhuija; kasnije je izjavio da će, ako mogne igrati na istom nivou u ostatku turnira, osigurati svoju prvu titulu svjetskog prvaka. Nakon ranog vodstva 2–1 protiv Stuarta Binghama u polufinalu Trump nije mogao zadržati prednost i Bingham je poveo 16–14. Trump je zatim napravio dva trocifrena brejka i izborio odlučujući frejm, u kojem je promašio crvenu za srednju rupu zbog tzv. kika (lošeg kontakta bijele i crvene) i Bingham je to iskoristio i prošao u finale.

 2015/2016. 
U pokušaju odbrane titule na Australian Goldfields Openu Trump je ispao u četvrtfinalu od Maguirea (1–5). Nakon toga se plasirao u finale Shanghai Mastersa, ali je nakon prve sesije zaostajao 3–6 za Kyrenom Wilsonom, tada 54. igračem na svjetskoj rang-listi. Wilson je također vodio 8–4 i 9–7, ali Trump je opet izborio odlučujući frejm, koji je ipak dobio Wilson. U trećem kolu UK Championshipa protiv Liang Wenboa postigao je 278 bodova bez odgovora protivnika osvojivši prva tri frejma, ali je izgubio meč 4–6. Taj kolaps nazvao je sramotom rekavši da se tad osjećao najgore ikad u profesionalnoj karijeri. U novoj kalendarskoj godini Trump i Neil Robertson postavili su rekord od šest trocifrenih brejkova u mečevima na šest dobijenih frejmova (četiri je postigao Trump, a dva Australac). Trump je završio meč vrlo lijepim brejkom od 129 poena za pobjedu 6–5, a Robertson je meč opisao kao najveći u historiji Mastersa. No, u polufinalu ga je savladao Barry Hawkins 4–6.

Prvu titulu u sezoni osvojio je u Championship Leagueu porazivši u finalu O'Sullivana 3–2. Nedugo potom došao je i do svoje pete titule na rangirnim turnirima i prve u gotovo dvije godine nadigravši Rickyja Waldena 10–4 u finalu China Opena. Nakon što je u prvom kolu Svjetskog prvenstva došao u zaostatak 3–7 protiv Liang Wenboa, Trump je na Twitteru objavio da će častiti pićem ako preokrene rezultat. To mu je pošlo za rukom – dobio je meč 10–8 i ostavio 200 funti iza lokalnog bara. No, u drugom kolu nije se uspio izvući iz sličnog zaostatka protiv Ding Junhuija i izgubio je 10–13.

 2016/2017. 
mini|desno|Trump nakon osvajanja European Mastersa 2016. u Bukureštu
U četvrtfinalu European Mastersa Trump je "pomeo" Higginsa 4–0, a zatim nadigrao i Selbyja 6–2 i zakazao još jedan finalni obračun protiv O'Sullivana. Bio je u zaostatku 6–8, ali je zatim osvojio tri preostala frejma za svoju šestu rangirnu titulu. Na sljedećem turniru, English Openu, ponovo je lahko pobijedio Higginsa u četvrtfinalu, ovog puta 5–1, a zatim Hawkinsa 6–2, ostvarivši tako 14. pobjedu zaredom. No, u finalu je izgubio 6–9 od Liang Wenboa nakon što je propustio dobru priliku da izjednači na 7–7. Pobjedom protiv Murphyja 6–5 na posljednjoj crnoj kugli prošao je u polufinale International Championshipa, u kojem ga je pobijedio Ding Junhui 4–9. U drugom kolu UK Championshipa pretrpio je iznenađujući poraz 2–6 od Olivera Linesa. U polufinalu Scottish Opena protiv Higginsa vodio je 5–1, napravivši tri trocifrena brejka i jedan od 99 poena, ali se Higgins vratio u meč i pobijedio 6–5. U izuzetno kvalitetnom meču prvog kola na Mastersu Trump je napravio dva trocifrena brejka, a Marco Fu tri, uz još devet brejkova većih od 50 poena, a na kraju je tijesno pobijedio Fu (6–5).

Hawkins je promašio meč-kuglu (žutu) u njihovom četvrtfinalnom ogledu na Welsh Openu i Trump je ubacio sve obojene kugle, pobijedivši 5–4. Zatim je porazio Scotta Donaldsona 6–3 i prošao u finale, u kojem ga je čekao Bingham; zaostajao je 0–4 da bi se vratio i poveo 8–7, ali je izgubio dva posljednja frejma i meč. Novo finale uslijedilo je na Gibraltar Openu nakon što je u polufinalu preokrenuo 0–2 protiv Ryana Daya, ali je poražen od Murphyja 2–4. Došao je i do trećeg finala na rangirnim turnirima u 30 dana na Players Championshipu, u kojem je pri zaostatku 2–5 protiv Fua osvojio šest frejmova uzastopno, što je odredilo ostatak meča i Trumpu donijelo sedmu rangirnu titulu (10–8). U trećem kolu China Opena napravio je svoj prvi maksimalni brejk prenošen na televiziji u pobjedi 5–3 protiv Tian Pengfeija, ali ga je u četvrtfinalu istim rezultatom iznenađujuće savladao Hossein Vafaei.

Na Svjetsko prvenstvo došao je tvrdeći "Iskreno vjerujem da mogu igrati na standardu koji je danas rijedak," kao i da je on "najbolji" na svijetu. U meču prvog kola dobio je prva četiri frejma prije nego što se Rory McLeod sabrao i odgovorio osvojivši sljedećih pet. Izgledalo je da se Trump muči s povredom ramena i na kraju je izgubio 8–10 od igrača plasiranog 52 mjesta niže na svjetskoj rang-listi.

 2017/2018. 
Na početku sezone bio je treći na rang-listi. Uspio je odbraniti titulu na European Mastersu u oktobru, pobijedivši u finalu Binghama 9–7. Sljedećeg mjeseca došao je do finala na Shanghai Mastersu, ali ga je teško porazio O'Sullivan (3–10).

Na ostala tri rangirna turnira u sezoni plasirao se u polufinale: na Scottish Openu izgubio je 4–6 od Cao Yupenga, na German Mastersu 1–6 od Williamsa, nakon što je u četvrtfinalu protiv Ding Junhuija napravio najveći brejk na turniru (140), a na Players Championship od O'Sullivana 5–6. Do iste faze takmičenja došao je i na Mastersu, gdje ga je pobijedio Kyren Wilson 5–6.

 Uspjeh po sezonama 
 Turniri  2005/06. 2006/07. 2007/08. 2008/09. 2009/10. 2010/11. 2011/12. 2012/13. 2013/14. 2014/15. 2015/16. 2016/17. 2017/18. 2018/19. 2019/20. Rejting NRNovi igrači nemaju rejting. 74. 51. 41. 30. 27. 9. 2. 3. 6. 7. 3. 3. 5. 2. Rangirni turniri Riga MastersRanije se zvao Riga Open (2014/2015–2015/2016).Nije održavanMRČFNNN International ChampionshipNije održanP1K2KKVPFČFČFP China ChampionshipNije održavanNR2KČF European MastersRanije se zvao Malta Cup (2005/2006–2007/2008).KVKVNRNije održanPP2K English Open Nije održavanF4K4K World OpenRanije se zvao LG Cup (2003/2004) i Grand Prix (2004/2005–2009/2010).KVGKVPFKV1K2KČF3KNO2KKV2K Northern Ireland Open Nije održavanPOV1KP UK ChampionshipKVKVKV1K1K2KP1K4KF3K2K3K4K Scottish OpenNije održavanMRNOPFPFPF German Masters Nije održan1KČF1KFČFČFKVPFČF World Grand PrixNije održavanNR2K2K1KP Welsh Open1KKV2KKV1KKVČFPF4K4K4KF2K2K Shoot-Out Nije održavan NerangirniNNN Players ChampionshipRanije se zvao Players Tour Championship Grand Finals (2010/2011–2012/2013) i Players Championship Grand Final (2013/2014–2015/2016). Nije održan2K2K1KPFPF2KPPFPF Gibraltar OpenNije održavanMRFNN Tour ChampionshipNije održavanPF China OpenKVKVKVPOZ1KPČF1K2K3KPČFKV1K Svjetsko prvenstvoKV1KKVKVKVF2KPFČFPF2K1KČFP Nerangirni turniri Paul Hunter Classic Pro-am Manji rangirni RangirniN Shanghai MastersNORangirni2K Šampion šampionaNije održanČFF1KČF1KČF MastersNNNPOZKVNPFČF1K1KPF1KPFP Championship League NONP2KGFGPGPPFG2K Varijante snukera SP u snukeru "šestici"Ranije se zvalo Six-red Snooker International (2008/2009) i Six-red World Grand Prix (2009/2010).Nije održanoNPF2KNOPF2KN2KNNN Bivši rangirni turniri Northern Ireland TrophyNBRKVKV1K Ne održava se Bahrain Championship Nije održan1K Ne održava se Wuxi Classic Nije održan Nerangirni2K1K3K Ne održava se Australian Goldfields Open Nije održan1KNNPČF Ne održava se Shanghai Masters Nije održanKV1KKV1K1KF1K1KF2KF NR Paul Hunter ClassicRanije se zvao Fürth German Open (2005/2006–2006/2007). Pro-am Manji rangirni RangirniNR Indian Open Nije održanKV3KNONNNNO Bivši nerangirni turniri Kvalifikacije za "Masters" NOKVKVPKV Ne održava se Premijer ligaNNNNPFNPFFNe održava se World Grand Prix Nije održavanP Rangirni Snooker Shoot-OutNije održanČF1KNN2K2K Rangirni China ChampionshipNije održavan1KRangirni Hong Kong MastersNije održavanPFNO Romanian MastersNije održavanČFNO
Legenda za gornju tabeluKV poražen u kvalifikacijama#K poražen u ranijim fazama turnira(POZ = pozivnica; G = grupna faza)ČF četvrtfinalePF polufinaleF finaleP pobjeda (osvojen turnir)DKV diskvalificiranN nije nastupio
NO/Nije održan  turnir nije održanNR/Nije bio rangirni  turnir nije (više bio) rangirni

 Finala 
 Rangirni turniri: 32 (21–11) 
{|
| valign=top width=40% align=left |
Legenda  Svjetsko prvenstvo (1–1)  UK Championship (1–2)  Ostala (19–8)
IshodBr.GodinaTurnirProtivnik u finaluRezultatPobjednik 1. 2011.  China Open   Mark Selby 10–8Finalist 1. 2011.  Svjetsko prvenstvo   John Higgins 15–18Pobjednik 2. 2011.  UK Championship   Mark Allen 10–8Finalist 2. 2012.  Shanghai Masters   John Higgins 9–10Pobjednik 3. 2012.  International Championship   Neil Robertson 10–8Finalist 3. 2014.  German Masters   Ding Junhui 5–9Pobjednik 4. 2014.  Australian Goldfields Open   Neil Robertson 9–5Finalist 4.2014. UK Championship  Ronnie O'Sullivan9–10Finalist 5.2015. Shanghai Masters (2)  Kyren Wilson9–10Pobjednik 5.2016. China Open (2)  Ricky Walden10–4Pobjednik 6.2016. European Masters  Ronnie O'Sullivan9–8Finalist 6.2016. English Open  Liang Wenbo6–9Finalist 7.2017. Welsh Open  Stuart Bingham8–9Finalist 8.2017. Gibraltar Open  Shaun Murphy2–4Pobjednik 7.2017. Players Championship  Marco Fu10–8Pobjednik 8.2017. European Masters (2)  Stuart Bingham 9–7Finalist 9.2017. Shanghai Masters (3)  Ronnie O'Sullivan 3–10Pobjednik 9.2018. Northern Ireland Open  Ronnie O'Sullivan 9–7Pobjednik 10.2019. World Grand Prix  Ali Carter 10–6Pobjednik 11.2019. Svjetsko prvenstvo  John Higgins 18–9Pobjednik 12.2019. International Championship (2)  Shaun Murphy 10–3Pobjednik 13.2019. World Open  Thepchaiya Un-Nooh 10–5Pobjednik 14.2019. Northern Ireland Open (2)  Ronnie O'Sullivan 9–7Pobjednik 15.2020. German Masters  Neil Robertson 9–6Pobjednik 16.2020. Players Championship (2)  Yan Bingtao 10–4Pobjednik 17.2020. Gibraltar Open  Kyren Wilson 4–3Pobjednik 18.2020. English Open  Neil Robertson 9–8Finalist 10.2020. (2) Championship League  Kyren Wilson 1–3Pobjednik 19.2020. Northern Ireland Open (3)  Ronnie O'Sullivan 9–7Finalist 11.2020. UK Championship (2)  Neil Robertson9–10Pobjednik 20.2020. (2) World Grand Prix (3)  Jack Lisowski 10–7Pobjednik 21.2021. German Masters (2)  Jack Lisowski 9–2

 Manji rangirni turniri: 8 (4–4) 
IshodBr.GodinaTurnirProtivnik u finaluRezultatPobjednik 1. 2010.  Paul Hunter Classic   Anthony Hamilton 4–3Pobjednik 2. 2011.  Players Tour Championship - 2. turnir   Ding Junhui 4–0Finalist 1. 2011.  Alex Higgins International Trophy   Neil Robertson 1–4Pobjednik 3. 2011.  Antwerpen Open   Ronnie O'Sullivan 4–3Finalist 2. 2012.  Kay Suzanne Memorial Trophy   John Higgins 2–4Pobjednik 4. 2012.  Bulgarian Open   John Higgins 4–0Finalist 3. 2013.  Kay Suzanne Memorial Cup (2)   Mark Allen 1–4Finalist 4.2014. Paul Hunter Classic  Mark Allen2–4

 Nerangirni turniri: 10 (6–4) 
 Legenda Masters (1–0) Šampion šampiona (0–2) Premijer liga (0–1)  Ostala (5–1)

IshodBr.GodinaTurnirProtivnik u finaluRezultatPobjednik 1. 2008.  Kvalifikacije za "Masters"   Mark Joyce 6–1Pobjednik 2. 2009.  Championship League   Mark Selby 3–2Finalist 1. 2012.  Championship League   Ding Junhui 1–3Finalist 2. 2012.  Premijer liga   Stuart Bingham 2–7Pobjednik 3. 2014.  Championship League   Martin Gould 3–1Finalist 3.2014. Šampion šampiona  Ronnie O'Sullivan7–10Pobjednik 4.2015. World Grand Prix  Ronnie O'Sullivan10–7Pobjednik 5.2016. Championship League (3)  Ronnie O'Sullivan3–2Pobjednik 6.2019. Masters  Ronnie O'Sullivan10–4Finalist 4.2019. Šampion šampiona (2)  Neil Robertson 9–10

 Ekipna finala: 1 (0–1) 
{| class="sortable wikitable"
|-
|width="80"|Ishod
|width="20"|Br.
|width="50"|Godina
| style="width:150px;"|Takmičenje
| style="width:100px;"|Ekipa
| style="width:100px;"|Partner
| style="width:100px;"|'Protivnici
|-
| style="background:#ffa07a;"|Finalist
| 1.
| align="center"|2017.
| Svjetski kup
| 
| Barry Hawkins
|  A
| style="text-align:center;"| 3–4
|}

 Pro-am finala: 8 (5–3) 
Ishod Br. Godina Turnir Protivnik u finalu RezultatPobjednik 1. 2003.  Pontins Spring Open   Mike Hallett 4–2Pobjednik 2.2006. Pontins Pro-Am – 2. turnir  Ryan Day4–1Pobjednik 3.2006. Pontins Pro-Am – 3. turnir  Michael Holt4–1Finalist 1.2007. Pontins Pro-Am – 6. turnir  Dave Harold3–4Finalist 2.2008. Pontins Pro-Am – 1. turnir  Stuart Bingham1–4Finalist 3.2008. Pontins Pro-Am – 3. turnir  Peter Lines3–4Pobjednik 4.2009. Pontins Pro-Am – 3. turnir (2)  Peter Lines5–2Pobjednik 5. 2010.  Austrian Open   Neil Robertson 6–4

 Reference 

 Vanjski linkovi 

 Trumpov profil na World Snookeru Trumpovi rezultati i statistike  na Cue Trackeru Trumpov profil na Global Snookeru Trumpov profil na Pro Snookeru''

Kategorija:Rođeni 1989.
Kategorija:Živi ljudi
Kategorija:Biografije, Bristol
Kategorija:Engleski snukeraši